TH พุ่งกระฉูด 28% รับ “บริหารสินทรัพย์ตงฮั้ว” ซื้อหนี้ด้อยคุณภาพ 3,045 ลบ.
TH พุ่งกระฉูด 28% โดย ณ เวลา 15.20 น. อยู่ที่ระดับ 2.72 บาท บวก 0.60 บาท รับ “บริหารสินทรัพย์ตงฮั้ว” ซื้อหนี้ด้อยคุณภาพ 3,045 ลบ.
TH พุ่งกระฉูด 28% โดย ณ เวลา 15.20 น. อยู่ที่ระดับ 2.72 บาท บวก 0.60 บาท รับ “บริหารสินทรัพย์ตงฮั้ว” ซื้อหนี้ด้อยคุณภาพ 3,045 ลบ.
30 ส.ค. 2564

ผู้สื่อข่าวรายงานว่า วันนี้(30 ส.ค.64) บริษัท ตงฮั้ว โฮลดิ้ง จำกัด (มหาชน)  หรือ TH ณ เวลา 15.20 น. อยู่ที่ระดับ 2.72 บาท บวก 0.60 บาท หรือ 28.30% ด้วยมูลค่าซื้อขาย 307.38 ล้านบาท

โดย TH เปิดเผยว่า เมื่อวันที่ 7 ส.ค.2564 ที่ประชุมคณะกรรมการของบริษัท บริหารสินทรัพย์ตงฮั้ว จำกัด ซึ่งเป็นบริษัทย่อยทางอ้อม มีมติให้ทำสัญญาซื้อขายสิทธิเรียกร้องในหนี้ด้อยคุณภาพ (ชนิดไม่มีหลักประกัน) จำนวน 3,045 ล้านบาท กับสถาบันการเงินที่ไม่ใช่ธนาคารแห่งหนึ่ง ในวันที่ 31 ส.ค.64 โดยได้รับการสนับสนุนทางการเงินจาก TH
อนึ่งก่อนหน้า TH เปิดเผยว่า บริษัท ตงฮั้ว แกปปิตอล จำกัด (บริษัทย่อย) ถือหุ้น โดยบริษัท บริษัท ตงฮั้ว โฮลดิ้ง จำกัด (มหาชน) ร้อยละ 99.99) ลงทุนจัดตั้งบริษัทย่อยทางอ้อมแห่งใหม่ชื่อ บริษัท บริหารสินทรัพย์ ตงฮั้ว จำกัด โดยมีวัตถุประสงค์เพื่อบริหารจัดการสินทรัพย์ด้อยคุณภาพ ตามหลักเกณฑ์ธนาคารแห่งประเทศไทย โดยมีทุนจดทะเบียน 100,000,000 บาท (หนึ่งร้อยล้านบาทถ้วน)
โดยบริษัท ตงฮั้ว แคปปิตอล จำกัด ถือหุ้นร้อยละ 99.99 โดยมีเงินลงทุนเริ่มต้น 25,000,000 บาท ซึ่งแหล่งเงินทุนมาจากเงินทุนหมุนเวียนของบริษัท ตงฮั้ว แดปปอตอล จำกัด ในการจัดตั้งบริษัทย่อยทางอ้อมแห่งใหม่ครั้งนี้ เพื่อเพิ่มช่องทางในการหารายได้ทั้งนี้บริษัทใหม่นี้จะดำเนินการขอขึ้นทะเบียนเป็นบริษัท บริหารสินทรัพย์คือยคุณภาพกับธนาคารแห่งประเทศไทยต่อไป